أنا ياسمين زيد أنا من الصعيد، من سوهاج
جيت القاهرة من ٤ سنين ونص
عشان ادرس في الجامعة الأمريكية جالي منحة عشان ادرس هناك
اتخصصت في الاقتصاد ودراسات التنمية
و
بدأت صراعي مع العيشة هنا في الشرق الأوسط
وفي الصعيد طبعا
ده أكتر مكان محافظ وصعب العيشة فيه كست
وبعد كده جيت هنا وتطوعت في نشاطات كتيرة
نشاطات خارج المنهح الدراسي
اشتركت في نوادي كتيرة في الجامعة الأمريكية
كانت مجتمع مختلف جدا عن الصعيد
هو مجتمع مفتوح جالي صدمة حضارية في البداية
وكنت متلخبطة ومش عارفة اتعامل مع كل ده
وكنت عايزة ارجع البيت وعيطت وحاجات زي كده
وبعدين الموضوع مشي بسلاسة وفي الحقيقة حبيت وجودي في البيئة المفتوحة دي
في الثقافة المنفتحة دي
أو أي كان اللي موجود
وبدأت اتقبل الاخرين، اتقبل الاخلاف واقدره
كانت الناس بتعاملني يعني، بقسوة في البداية
كنت مختلفة عن الستات التانية هناك
ومختلفة عن أمي وعيلتي
وكانوا دايما بيقولوا عليا مجنونة عشان كده
وفي الحقيقة لأول مرة لقيت ناس زيي
م... يعني مختلفين عن أمي واخواتي ومختلفين عن الستات اللي اعرفهم في الصعيد
وبعدين بدأت اقدر الموضوع ده
وابقى مبسوطة بيه وعرفت أن مافيش حاجة اسمها صح وغلط
هو فيه بس ناس مختلفة عن بعضيها
وممكن نتقبل الموضوع ده ونتقبل بعضينا
ف... دي أنا وبعدين اشتغلت في خريطة مكافحة التحرش لمدة سنة ونص
وبعدين اتعينت كمسؤلة عن اللوجيستيات
وبعديت اترقيت لمديرة العمليات
وبس كده